London aeroportida tozalikni nazorat qiluvchi “aqlli” hojatxona paydo bo‘ldi

Angliyadagi eng yirik Xitrou aeroportining yangi 2-terminali “aqlli” hojatxonalar bilan jihozlandi. Ular EuroTech va Intel kompaniyalari tomonidan ishlab chiqarilgan. Bu yerdagi hojatxona kabinkalari tashrif buyuruvchilarni sanab, farroshlarni “xabardor qiladi”. Bu haqda Mail.ru xabar berdi.

Kabinkalarga o‘rnatilgan sensorlar yordamida tashrif buyuruvchilar soni aniqlanadi, u dasturlashtirilgan miqdorga yetgach, farroshlarga xabar beriladi. Bu hojatxonani toza saqlashga yordam beradi. Bundan tashqari, u orqali qaysi kabinkalar tashrif buyuruvchilar orasida ommabopligini aniqlash mumkin. Bunday ma’lumot asosida Xitrou yo‘lovchilari uchun yanada qulaylik yaratish mumkin bo‘ladi.
Hojatxonadagi sensorlar yordamida farroshlar ham nazorat qilinadi. Sensorlar farroshning qachon kabinkani tozalagani, bunga qancha vaqt ketgani haqida ma’muriyatga xabar berib turadi.